L 97/12 Jurnalul Oficial al Uniunii Europene 16.4.2009 REGULAMENTUL (CE) NR. 309/2009 AL COMISIEI din 15 aprilie 2009 de suspendare a achiziției pentru intervenție la preţ fix a laptelui praf degresat până la 31 august COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) (), având în vedere Regulamentul (CE) nr. 214/2001 al Comisiei din 12 ianuarie 2001 de stabilire a normelor de aplicare a Regulamentului (CE) nr. 1255/1999 al Consiliului în ceea ce priveşte intervenția pe piața laptelui praf degresat (?), în special articolul 9a alineatul (3), întrucât: Conform comunicărilor transmise de statele membre la 15 aprilie 2009 în conformitate cu articolul 9a alineatele (1) și (2) din Regulamentul (CE) nr. 214/2001, cantitatea totală de lapte praf degresat oferită spre intervenție la preț fix începând cu 1 martie 2009 a depășit limita de 109 000 de tone fixată la articolul 13 din Regulamentul (CE) nr. 1234/2007. Prin urmare, achiziția pentru inter- venție la preț fix a laptelui praf degresat trebuie suspendată până la 31 august 2009, trebuie fixat un procent unic pentru cantitățile primite de autoritățile competente ale statelor membre la 14 aprilie 2009, iar ofertele primite de autoritățile competente ale statelor membre începând cu 15 aprilie 2009 trebuie respinse. () În conformitate cu articolul 2 alineatul (6) din Regula- mentul (CE) nr. 214/2001, laptele praf degresat oferit spre intervenție trebuie să se pună în saci cu o greutate 2009 netă de 25 kg. Prin urmare, cantitățile de lapte praf degresat care au fost înmulțite cu un procent unic trebuie rotunjite în minus la cel mai apropiat multiplu de 25 kg. După ce se publică procentul unic şi anunțul de suspendare a achiziției la preț fix, agențiile de intervenție trebuie să-i informeze prompt pe vânzători în acest sens. Prin urmare, este necesar să se prevadă intrarea în vigoare a prezentului regulament la data publicării acestuia în Jurnalul Oficial al Uniunii Europene, ADOPTĂ PREZENTUL REGULAMENT: Articolul 1 Achiziţia pentru intervenție la preţ fix a laptelui praf degresat se suspendă până la 31 august 2009. Cantitatea totală de lapte praf degresat, vizată de ofertele spre intervenție primite de autoritățile competente ale statelor membre de la fiecare vânzător în conformitate cu articolul 9a alineatul (2) din Regulamentul (CE) nr. 214/2001 la 14 aprilie 2009, se acceptă, se înmulţeşte cu un procent unic de 64,2749 %, și apoi se rotunjeşte în minus la cel mai apropiat multiplu de 25 kg. Ofertele primite de autoritățile competente ale statelor membre începând cu 15 aprilie 2009 până la 31 august 2009 se resping. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 15 aprilie 2009. Pentru Comisie Jean-Luc DEMARTY Director general pentru agricultură și dezvoltare rurală L 299, 16.11.2007, p. 1. () Jo () JO L 37, 7.2.2001, p. 100.